
Narva Hooldekodu hoolekogu uue koosseisu kinnitamine
1. Asjaolud ja menetluse käik

        Narva linna Sotsiaalabiameti hallatava asutuse Narva Hooldekodu (registrikood 75038078) põhimääruse §4 lõike 1 järgi on hooldekodu kõrgemaks organiks hoolekogu.

Hooldekodu põhimääruse §4 lõike 2 sätestab, et hoolekogu koosseisu kinnitab kolmeks aastaks linnavalitsus, määrates hoolekogu esimehe ja aseesimehe. 
         Narva Hooldekodu hoolekogu on alaliselt tegutsev organ, kelle ülesandeks on hooldekodu finantsmajanduslikus tegevuses ja töökorralduses osalemine. Hoolekogu teeb Narva linna Sotsiaalabiametile ettepanekuid hooldekodu tegevusega seotud küsimuste paremaks lahendamiseks.
Käesoleva korralduse punktis 3 nimetatud isikud andsid nõusoleku Narva Hooldekodu hoolekogu liikmeks olemiseks.
2. Õiguslikud alused

2.1. Narva Hooldekodu põhimääruse (kehtestatud Narva Linnavalitsuse 11.07.2012 määrusega nr 630) § 4 lõike 2 kohaselt kinnitab hoolekogu koosseisu kolmeks aastaks linnavalitsus, määrates hoolekogu esimehe ja aseesimehe. 

2.2. Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

3. Otsus

Kinnitada kolmeks aastaks Narva Hooldekodu (registrikood 75038078) hoolekogu koosseisu:

Esimees      -  Aleksandr Jefimov (Narva Linnavolikogu esimees)
Aseesimees - Tatjana Patsanovskaja (Narva abilinnapea)
Liikmed:     - Natalja Metelitsa (Narva Haigla infektsioonikontrollikabineti õde, Eesti  
                     tervishoiutöötajate Kutseliidu Ida- ja Lääne Eesti regiooni koordinaator)
- Valentina Gorškova (Narva Hooldekodu klientide esindaja)
- Aleksei Ivanov (Narva linna Sotsiaalabiameti peaspetsialist)

4. Rakendussätted
4.1. Tunnistada kehtetuks Narva Linnavalitsuse 19.09.2012 korraldus nr 861-k „Hallatava asutuse Narva Hooldekodu hoolekogu koosseisu kinnitamine, hoolekogu esimehe ja aseesimehe määramine“.

4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul  korralduse teatavakstegemise päevast arvates.

